Նախագիծը ներառում է հետեւյալ միջոցառումների շարքըՙ Հովհաննես Թումանյանի անվան պետական տիկնիկային թատրոնում կբեմադրվի «Սպանդի Աստվածը» պիեսը: Ներկայացման մեջ ներգրավված են Նարինե Գրիգորյանը, Սերգեյ Թովմասյանը, Տաթեւ Հովակիմյանը եւ Արթուր Մանուկյանը: Նույն պիեսը կբեմադրվի նաեւ ֆրանսերեն եւ կցուցադրվի երկու անգամ բացառապես ֆրանկոֆոն հանդիսատեսի համար: Պիեսի ֆրանսերեն տարբերակում կներկայանան հրավիրյալ դերասաններՙ Քիթ Ֆարքուարը (Ֆրանսիա), Մարժոլեն Օժերը (Կանադա) եւ Ժերալդ Բաբազյանը (Ֆրանսիա): Հրավիրյալ արտիստները կանցկացնեն նաեւ վարպետության դասընթացներ Երեւանի թատրոնի եւ կինոյի պետական ինստիտուտում (ուսանողների համար) եւ Հովհաննես Թումանյանի անվան պետական տիկնիկային թատրոնում (պրոֆեսիոնալ դերասանների համար): Կդասավանդվի մասնավորապես Մայզների տեխնիկան: